CELEX: C2006/310/18
Language: hu
Date: 2006-12-16 00:00:00
Title: T-274/02. sz. ügy: Az Elsőfokú Bíróság 2006. október 24-i ítélete – Ritek és Prodisc Technology kontra Tanács (. Dömping – Tajvanról származó írható kompakt lemezek – Dömpingkülönbözet meghatározása – Aszimmetrikus számítási módszer választása – Az exportárak vásárlónként, területenként vagy időszakonként eltérő alakítása – A nulla érték alkalmazása )

16.12.2006   
            
            
               HU
            
            
               Az Európai Unió Hivatalos Lapja
            
            
               C 310/11
            
         Az Elsőfokú Bíróság 2006. október 24-i ítélete – Ritek és Prodisc Technology kontra Tanács
   (T-274/02. sz. ügy) (1)
   
   („Dömping - Tajvanról származó írható kompakt lemezek - Dömpingkülönbözet meghatározása - Aszimmetrikus számítási módszer választása - Az exportárak vásárlónként, területenként vagy időszakonként eltérő alakítása - A nulla érték alkalmazása”)
   (2006/C 310/18)
   Az eljárás nyelve: angol
   Felek
   
      Felperesek: a Ritek Corp. (Hsin Chu, Tajvan) és a Prodisc Technology (Taipei Hsien, Tajvan) (képviselők kezdetben: K. Adamantopoulos, V. Akritidis és D. De Notaris ügyvédek, később: K. Adamantopoulos és J. Branton solicitor)
   
      Alperes: az Európai Unió Tanácsa (képviselők: S. Marquardt, meghatalmazotti minőségben és G. Berrisch ügyvéd)
   
      Az alperest támogató beavatkozó: az Európai Közösségek Bizottsága (képviselők: T. Scharf és S. Meany, meghatalmazottak)
   Az ügy tárgya
   A Tajvanról származó írható kompakt lemezek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 2002. június 13-i 1050/2002/EK tanácsi rendelet (HL L 160., 2. o.; magyar nyelvű különkiadás 11. fejezet, 42. kötet, 117. o.) megsemmisítése iránti kérelem.
   Az ítélet rendelkező része
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               A Ritek Corp. és a Prodisc Technology Inc. maguk viselik a saját költségeiket és a Tanács költségeit.
            
         
               3)
            
            
               A Bizottság maga viseli saját költségeit.
            
         
      (1)  HL C 289., 2002.11.23.